***Simpsonovci*** (*The Simpsons*) je animovaný seriál o „takej normálnej žltej rodinke", ktorú vymyslel Matt Groening. Dej sa odohráva v Springfielde v Oregone. Prvý diel sa odvysielal v televízii 17. decembra 1989 a odvtedy je najdlhšie vysielaným animovaným seriálom v histórii (má 34 sérií a vyše 750 epizód). Po prvý raz sa na obrazovke objavili Simpsonovci 19. apríla 1987 ako dvojminútový skeč, z ktorého neskôr vzniklo ďalších 48 pokračovaní. Na Slovensku ho vysielajú Joj a Plus. Prvá epizóda v podobe, ako poznáme Simpsonovcov dnes, mala názov *Vianoce u Simpsonovcov* (angl. *Simpsons Roasting on an Open Fire*) a zaznamenala obrovský úspech. Na Slovensku bola premiéra 1. celovečerného filmu o Simsponovcoch – The Simpsons Movie 26. júla 2007. Je to najúspešnejší kreslený seriál, ktorý dodnes milujú deti, ale aj dospelí. 

Spoločnosť FOX považuje obľúbených Simpsonovcov za overenú značku, a tak nedávno odklepli ďalšie dve nové série. Homera a jeho rodinu budeme teda prostredníctvom 31. a 32. série vídať aspoň do roku 2021. Aktuálna séria bude pokračovať 11. februára, kedy FOX odvysiela 13. časť 30. série.

Námet
-----

Základný koncept Simpsonovcov vymyslel ich tvorca Matt Groening za 15 minút, ktoré strávil v čakárni producenta Jamesa L. Brooksa, ktorému mal dať námet na animovaný seriál. Groening pôvodne uvažoval nad tým, že by vytvoril seriál podľa jeho komiksových stripov *Life in Hell*, no potom mu napadol námet na Simpsonovcov.

Rodina Simpsonových
-------------------

Pri výbere mien mnohých postáv sa Matt Groening inšpiroval svojím najbližším okolím:

* Homer Simpson – *Homer Groening* (otec Matta Groeninga)
* Marge Simpsonová – *Margaret Groeningová* (jeho matka)
* Lisa Simpsonová – *Lisa Groeningová* (jeho sestra)
* Maggie Simpsonová – *Maggie Groeningová* (ďalšia sestra)
* Bart Simpson (anagram slova BRAT – nespratník) – Bart pravdepodobne stvárňuje samotného Matta

Ale v samotnom seriáli Barta niekedy nazývajú Bartolomej Simpson, takže môže ísť iba o skratku tohto mena.

Základnú rodinu Simpsonových tvoria rodičia Homer Simpson a Marge Simpsonová, deti Bart, Líza a Margaréta, pes Spasiteľ a mačka Snehuľka II. ktorá však nešťastne zomrela v dieli Ja, robot (15. séria). Líza si našla novú mačku Snehuľku III. ktorá sa jej nešťastne utopila v akváriu, i štvrtá Lízina mačka Coltrane zomrela, tentoraz vypadla z otvoreného okna, a až piata mačka, ktorú Líza nazvala Snehulka V. ale potom ju volala tak ako Snehuľka II. – tá jej už zostala. Ďalšími príbuznými sú sestry Marge Patty a Selma Bouvierove, Homerov otec Abe, Homerova matka Mona Simpsonová, ktorá je na úteku pred zákonom, jeho nevlastný brat Herbert Powell a nevlastná sestra (po prvý raz sa objavila v epizóde Obťažoval som anglickú kráľovnú (angl. *The Regina Monologues*), až po postavy, ktoré sa nikdy neobjavili, len sa o nich hovorilo. Medzi také patrí strýko Arthur či Homerov bratranec Frank, z ktorého sa neskôr stala Františka a potom sa dal k nejakej okultnej sekte, kde mu hovoria „Matka Shabooboo".

Miesta, v ktorých sa seriál odohráva, sú rôznorodé (Shelbyville, Ogdenville, Hlavné mesto…), najčastejšie sa dej odohráva vo fiktívnom meste Springfield, bydlisku väčšiny hlavných postáv. A ako hovorí sám Matt Groening: *Aj keď pochádzam zo Springfieldu v Illinois, názov Springfield som zvolil preto, že je to jedno z najčastejších mien miest a osád v USA*. V seriáli je namiesto apple mapple

Dabing
------

V originálnom znení:

* **Homer Simpson** – Dan Castellaneta
* **Marge Simpsonová** – Julie Kavner
* **Lisa Simpsonová** – Yeardley Smith
* **Bart Simpson** – Nancy Cartwright
* **Maggie Simpsonová** – Nancy Cartwright
* **Mr. Burns**, **Waylon Smithers**, **Ned Flanders** – Harry Shearer

V českom znení:

* **Homer Simpson** – Vlastimil Bedrna (po 12. sériu), potom Vlastimil Zavřel
* **Marge Simpsonová** – Jiří Lábus

* **Lisa Simpsonová** – Helena Štáchová, Ivana Korolová (od 28. série)
* **Bart Simpson** – Martin Dejdar
* **Maggie Simpsonová** – Anna Remková (v dvadsiatej sérii)
* **Pán Burns** – Bedřich Šetena (V 26. sérii aj Ján Vlasák), potom Ján Vlasák
* **Waylon Smithers** – Jan Kuželka (po 4. sériu), potom Mojmír Maděrič
* **Ned Flanders** – Jiří Havel (po 33. sériu), potom Ondřej Brzobohatý

Každý z dabingových hercov má v seriáli niekoľko postáv. Toto platí pre originálny aj český dabing. 

Do 21. série sa na preklade seriálu do češtiny vystriedal celý rad prekladateľov. Od tejto doby ho prekladá Vojtěch Kostiha. Režisérom českého znenia *Simpsonovcov* je Zdeněk Štěpán. Za dabingovú réžiu Simpsonovcov získal v rokoch 2000 a 2013 cenu Františka Filipovského. Slovenský dabing *Simpsonovcov* neexistuje, pretože televízne stanice na Slovensku používajú českú jazykovú verziu.

Film
----

V roku 2006 sa objavili správy, že Matt Groening súhlasí s celovečernou verziou seriálu. Film *The Simpsons Movie*, uvedený 27. júla 2007, má charakter dielu „pretiahnutého" na dĺžku filmu. Príbeh filmu sa točí okolo Homera, ktorý zaviní najväčšiu katastrofu sveta. Celý film je vytvorený pomocou 2D technológie, na rozdiel od mnohých 3D animovaných filmov (ale i vo filme je niekoľko 3D scén, evidentne renderovaných pomocou počítača).

Zaujímavosti
------------

### Ocenenia

Hviezda Simpsonovcov na Hollywoodskom chodníku slávy.
Simpsonovci v priebehu svojej televíznej existencie získali celý rad ocenení. Len tak náhodne: Bart Simpson bol časopisom Time vedľa Franka Sinatru či Stevena Spielberga umiestnený do
rebríčka 50 najvplyvnejších osobností v zábavnom priemysle. Simpsonovci majú tiež svoju vlastnú hviezdu na Hollywoodskom chodníku slávy a tiež prekonali doterajší rekord seriálu Flinstonovci v počte epizód.

Zoznamy epizód
--------------

* Simpsonovci – 1. séria
* Simpsonovci – 2. séria
* Simpsonovci – 3. séria
* Simpsonovci – 4. séria
* Simpsonovci – 5. séria
* Simpsonovci – 6. séria
* Simpsonovci – 7. séria
* Simpsonovci – 8. séria
* Simpsonovci – 9. séria
* Simpsonovci – 10. séria
* Simpsonovci – 11. séria
* Simpsonovci – 12. séria
* Simpsonovci – 13. séria
* Simpsonovci – 14. séria
* Simpsonovci – 15. séria
* Simpsonovci – 16. séria
* Simpsonovci – 17. séria
* Simpsonovci – 18. séria
* Simpsonovci – 19. séria
* Simpsonovci – 20. séria
* Simpsonovci – 21. séria
* Simpsonovci – 22. séria
* Simpsonovci – 23. séria
* Simpsonovci – 24. séria
* Simpsonovci – 25. séria
* Simpsonovci – 26. séria
* Simpsonovci – 27. séria
* Simpsonovci – 28. séria
* Simpsonovci – 29. séria
* Simpsonovci – 30. séria
* Simpsonovci – 31. séria
* Simpsonovci – 32. séria
* Simpsonovci – 33. séria
* Simpsonovci – 34. séria
* Simpsonovci – 35. séria

Iné projekty
------------

WikicitátyCommons
* Spolupracuj na Wikicitátoch Wikicitáty ponúkajú citáty od alebo o **Simpsonovci**
* Spolupracuj na Commons Commons ponúka multimediálne súbory na tému **Simpsonovci**

Externé odkazy
--------------


|  |  |
| --- | --- |
| Portal | Filmový portál |

* *Simpsonovci* v Internet Movie Database (po anglicky)
* Oficiálna stránka

| * z
* d
* u
Série Simpsonovcov |
| --- |
| 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 1. séria 1989/199011. séria 1999/200021. séria 2009/201031. séria 2019/2020 | 2. séria 1990/199112. séria 2000/200122. séria 2010/201132. séria 2020/2021 | 3. séria 1991/199213. séria 2001/200223. séria 2011/201233. séria 2021/2022 | 4. séria 1992/199314. séria 2002/200324. séria 2012/201334. séria 2022/2023 | 5. séria 1993/199415. séria 2003/200425. séria 2013/201435. séria 2023/2024 | 6. séria 1994/199516. séria 2004/200526. séria 2014/2015 | 7. séria 1995/199617. séria 2005/200627. séria 2015/2016 | 8. séria 1996/199718. séria 2006/200728. séria 2016/2017 | 9. séria 1997/199819. séria 2007/200829. séria 2017/2018 | 10. séria 1998/199920. séria 2008/200930. séria 2018/2019 |

 |

| * z
* d
* u
Postavy seriálu Simpsonovci |
| --- |
| Rodina Simpsonovcov | 
* Homer Simpson
* Marge Simpsonová
* Bart Simpson
* Lisa Simpsonová
* Maggie Simpsonová
* Abraham Simpson
* Patty a Selma Bouvier
* Mona Simpson

 |
| Ostatní v Springfielde | 
* Barney Gumble
* Ned Flanders
* Professor Frink
* Julius Hibbert
* Reverend Timothy Lovejoy
* Apu Nahasapeemapetilon
* Joe Quimby
* Moe Szyslak
* Clancy Wiggum

 |
| Springfieldská jadrová elektráreň | 
* Montgomery Burns
* Carl Carlson
* Lenny Leonard
* Waylon Smithers

 |
| Springfieldská základná škola a deti | 
* Edna Krabappel
* Elizabeth Hoover
* Milhouse Van Houten
* Martin Prince
* Nelson Muntz
* Seymour Skinner
* Sherri and Terri
* Ralph Wiggum

 |
| Zločinci | 
* Snake Jailbird
* Kang a Kodos
* Sideshow Bob
* Fat Tony

 |
| Rodiny | 
* Simpsonovci
* Flandersovci
* Van Houtenovci
* Wiggumovci

 |
| Rôzne | 
* Opakujúce sa postavy
* Fiktívne postavy
* Jednorázové postavy
* Zvieratá
* Znelka seriálu Simpsonovci

 |